CELEX: 62015CN0139
Language: el
Date: 2015-03-24 00:00:00
Title: Υπόθεση C-139/15 P: Αναίρεση που άσκησε στις 24 Μαρτίου 2015 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (τέταρτο τμήμα) στις 20 Ιανουαρίου 2015 στην υπόθεση T-109/12, Βασίλειο της Ισπανίας κατά Επιτροπής

11.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/18
            
         Αναίρεση που άσκησε στις 24 Μαρτίου 2015 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (τέταρτο τμήμα) στις 20 Ιανουαρίου 2015 στην υπόθεση T-109/12, Βασίλειο της Ισπανίας κατά Επιτροπής
   (Υπόθεση C-139/15 P)
   (2015/C 155/20)
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: D. Recchia και S. Pardo Quintillán)
   
      Αντίδικος κατ’ αναίρεση: Βασίλειο της Ισπανίας
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου της 20ής Ιανουαρίου 2015 στην υπόθεση T-109/12, Ισπανία κατά Επιτροπής·
            
         
               —
            
            
               να αναπέμψει την υπόθεση στο Γενικό Δικαστήριο προκειμένου αυτό να αποφανθεί επί της διαφοράς·
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αίτηση αναιρέσεως της Επιτροπής αφορά την απόφαση του Γενικού Δικαστηρίου της 20ής Ιανουαρίου 2015 στην υπόθεση T-109/12. Με την απόφαση αυτή, το Γενικό Δικαστήριο ακύρωσε την απόφαση της Επιτροπής C(2011) 9992 της 22ας Δεκεμβρίου 2011 με την οποία μειώθηκε η ενίσχυση εκ μέρους του Ταμείου Συνοχής για συγκεκριμένα έργα.
   Η Επιτροπή προβάλλει, προς στήριξη της αιτήσεως αναιρέσεως, δύο λόγους. Κυρίως, η Επιτροπή υποστηρίζει ότι το Γενικό Δικαστήριο υπέπεσε σε πλάνη περί το δίκαιο, κρίνοντας ότι η Επιτροπή πρέπει να εκδίδει την απόφαση περί δημοσιονομικής διορθώσεως εντός προθεσμίας, η οποία καθορίζεται με τη βασική πράξη σε ισχύ κατά την ημερομηνία της ακροάσεως του οικείου κράτους μέλους από την Επιτροπή. Επικουρικώς, η Επιτροπή υποστηρίζει ότι το Γενικό Δικαστήριο υπέπεσε σε πλάνη περί το δίκαιο κρίνοντας ότι η προθεσμία εντός της οποίας πρέπει να εκδώσει η Επιτροπή την απόφαση περί δημοσιονομικής διορθώσεως είναι αποσβεστική, η τήρηση της οποίας συνιστά παράβαση ουσιώδους τύπου επισύρουσα την ακυρότητα της πράξεως που εκδίδεται μετά την εκπνοή της συγκεκριμένης προθεσμίας.